**Број: 79-18-O/3-3**

**Дана: 08.06.2018. године**

**ДОДАТНО ПОЈАШЊЕЊЕ 3**

**ПИТАЊЕ 1**

Поштовани,

Обраћамо Вам се поводом јавне набавке број 79-18-О – Потрошни материјал за потребе стерилизације инфективног медицинског отпада.

За партије 1,2,3,4 сте навели да тражите извештај или сертификат издат од стране установе/лабораторије која има **решење/дозволу** за обављање делатности. Како тражена добра не спадају у предмете опште употребе, већ су намењена за складиштење опасног инфективног отпада, који је класификован као врста отпада УН3291, молимо Вас да извршите промену конкурсне документације у виду избацивања појма **решење/дозвола** и убацивања појма **извештај акредитоване установе за испитивање**.Једино испитивања вршена у акредитованим установама за испитивање контејнера за складиштење медицинског отпада гарантују квалитет као и безбедност у руковању контејнерима, у који се ипак складиште нпр игле. Решење/дозвола значи да је довољан било какав извештај из било које лабораторије, односно стручно мишљење, које се издаје за предмете опште употребе, што тражена добра у овој јавној набавци нису. С обзиром да је у току прошлогодишње јавне набавке, која је поништена, било заблуда и обмана у вези акредитованих установа у нашој земљи, у прилогу Вам шаљемо списак акредитованих/овлашћених установа на територији Републике Србије као и обим акредитације једне од установа у којем је обележен део који се одности на тражеан добра. У питању су јавно доступни подаци који се могу проверити на сајтовима Акредитационог тела Србије, као и на сајту Министарства грађевинарства, саобраћаја и инфраструктуре.

**ОДГОВОР**

Наручилац остаје при условима дефинисаним у јавној набавци број 79-18-О – Потрошни материјал за потребе стерилизације инфективног медицинског отпада.

С поштовањем,

Комисија за јавну набавку 79-18-O